రఘునాథనాయకుని అనంతరం విజయరాఘవ నాయకుడు రాజ్యానికి వచ్చి 1663 నుండి 1673 వారకూ పరిపాలించాడు. రఘునాథనాయకుని వలెనే ఈయన కూడా సంగీత, సాహిత్య నాట్యకళలను పోషించాడు. మువ్వ గోపాల పద కర్తయైన "క్షేత్రయ్య " విజయ రాఘవ నాయకుని ఆస్థానంలో చాల సన్మానాలందుకున్నాడు. ఈ క్షేత్రయ్య పదాలు ఈ నాటికి దక్షిణాపథమంతటా బాగా ప్రచారంలో ఉన్నాయి. ఇంకా కళాకారులైన "పురుషోత్తమ దీక్షితుడు," " పసుపులేటి రంగాజమ్మ," " కోనేటి దీక్షితుడు," " కావరసు వెంకటపతి సోమయాజి," "మన్నారుదేవుడు," మొదలైన వారెందరో యక్షగాన రచయితలు గాను, ప్రదర్శకులు గాను ప్రసిద్ధి పొందారు. నాయకరాజుల కాలంలో 54 మంది కవి పండితులు సంస్కృతాంధ్ర భాషల వ్వాప్తికి తోడ్పడ్డారు. నాయక రాజులు ఎంతోమంది కళాకారులకు మడులు, మాన్యాలు, అగ్రహారాలు ఇచ్చి సన్మానించారు. దేవాలయాలకూ, మఠాలకు, సత్రాలకూ, దేవదాసీలకూ మాన్యాలిచ్చారు.

అందమైన యక్షగానాలను అందరూ ఆరాధించారు:
సంగీత సాహిత్యదోహదంలో విజయరాఘవుని వితరణ:
ఆంధ్ర, తమిళ సమరస సాంప్రదాయం
వరదరాజు పెరుమాళ్ళు వసంతోత్సవాలు